คือผมได้ไปเสี่ยงมากับผู้หญิงขายบริการโดยการชักชวนของรุ่นพี่เป็นครั้งแรก พอเริ่มผมรู้ไม่สึกไม่มีอารมณ์ร่วมด้วย อวัยวะเพศเลยไม่แข็งตัวเต็มที่ และเค้าได้มีการใช้ปาก(สวมถุงยาง) และก็สอดใส่โดยที่อวัยวะผมไม่แข็งตัวเต็มที่และเปลี่ยนถุงยางเพราะมีการหดตัวถึง3รอบ(สวมถุงยางเปลี่ยนใหม่3อัน) สรุปไม่สำเร็จ เค้าได้มีการจับอวัยวะเพศของผมโดยไม่ได้ใส่ถุง โอกาสติดhivมากน้อยแค่ไหนครับตอนนี้กังวลมาก ยังไม่มีอาการอะไรครับมีแค่ตุ่มพองๆ2จุดตอนนี้แผลหายจนเป็นแผลเป็นครับ ไปเสี่ยงมาวันที่ 11 ก.ค
สวัสดีค่ะ การมีเพศสัมพันธ์โดยการสอดใส่ทางช่องคลอด จะมีโอกาสติดเชื้อ HIV ได้ประมาณ 0.1%-1% แต่หากใช้ถุงยางอนามัยป้องกัน โอกาสในการติดเชื้อก็จะลดลงไปค่ะ แต่ก็ไม่ได้ป้องกันได้ 100%ส่วนการที่ใช้มือจับอวัยวะเพศ หากมือของฝ่ายหญิงไม่ได้มีบาดแผลอะไรอยู่ ก็จะไม่ได้ทำให้ติดเชื้อได้ค่ะสำหรับผื่นที่เป็นตุ่มพอง ที่ขึ้นมา 2 ตุ่ม ก็ไม่ได้เป็นอาการที่บ่งบอกว่าติดเชื้อ HIV แต่อย่างใด และหากหายกลายเป็นรอยแผลเป็นแล้ว ก็ไม่จำเป็นต้องทำอะไรค่ะทั้งนี้ หากกังวลว่าจะมีการติดเชื้อ HIV หรือไม่ ก็ให้ตรวจเลือดหาการติดเชื้อดูค่ะ ซึ่งควรอให้ครบ 4 สัปดาห์นับจากที่ได้ไปมีความเสี่ยงมา คือรอจนถึงประมาณวันที่ 8 ส.ค. แล้วจึงค่อยไปตรวจค่ะ นอกจากนี้ แนะนำควรลองตรวจหาโรคอื่นๆ ด้วย เช่น ซิฟิลิส ไวรัสตับอักเสบชนิดบีและซีค่ะ โดยอาจรอไปอีกประมาณ 2 เดือน แล้วจึงค่อยตรวจค่ะ